JUDEŢUL ARAD



                     PROIECT NR.29 din 24.03.2021
COMUNA GURAHONŢ







CONSILIUL LOCAL





HOTĂRÂRE 

privind actualizarea componenţei Consiliului Comunitar Consultativ al Comunei Gurahonț
Consiliul local al comunei Gurahonţ, întrunit în şedinţa ordinară din data de  ______2021,

             Analizând temeiurile juridice, respectiv:

- circulara nr.10100/10.03.2021 a Direcției Generale de Asistență Socială și Protecție a Copilului Arad cu privire la necesitatea reactualizării demersurilor privind funcționarea Consiliului Comunitar Consultativ la nivel de uat; 
- referatul de aprobare elaborat de primarului comunei, în calitatea sa de iniţiator, înregistrat sub nr.1810/24.03.2021 cu privire la necesitatea actualizării componenţei Consiliului Comunitar Consultativ al Comunei Gurahonț în vederea sporirii eficienţei activităţii acestuia;

- referatul compartimentului de specialitate nr.1811/24.03.2021 cu privire proiectul de hotărâre iniţiat;

- avizul comisiilor de specialitate pentru proiectul de hotărâre iniţiat de primar;

- prevederile Hotărârii Consiliului local al com.Gurahonț nr.79/29.11.2013 privind constituirea Consiliului Comunitar Consultativ al Comunei Gurahonț;
- prevederile Hotărârii Consiliului local al com.Gurahonț nr.60/30.09.2016 privind actualizarea componenței Consiliului Comunitar Consultativ al Comunei Gurahonț;

- prevederile statului de funcții al Primăriei comunei Gurahonț aprobat prin Hotărârea Consiliului local nr.104/28.12.2020;
- prevederile art.114 din Legea nr.272/2004 privind protecţia si promovarea drepturilor copilului, republicată, cu modificările şi completările ulterioare;

- prevederile art.502 din OG nr.68/2003 privind serviciile sociale, cu modificările şi completările ulterioare;

- prevederile art.6 din Legea nr.292/2011 privind asistența socială, cu modificările şi completările ulterioare;


- prevederile art.129 alin.(2), lit.d, alin.(7), lit.b, alin.(14) din Codul Administrativ, aprobat prin OUG nr.57/2019, cu modificările și completările ulterioare;
             - votul ___ exprimat de cei ___ consilieri prezenţi la şedinţă din 13 în funcţie.

În temeiul art.139 alin.1 şi cele ale art.196 alin.1 lit.a) din Codul Administrativ, aprobat prin Ordonanța de urgență a Guvernului nr.57/2019, cu modificările și completările ulterioare,

CONSILIUL LOCAL AL COMUNEI GURAHONȚ

adoptă prezenta hotărâre:
             Art.1.-Se reactualizează componenţa Consiliului Comunitar Consultativ organizat la nivelul Comunei Gurahonţ, judeţul Arad, ce a fost constituit prin Hotărârea Consiliului local nr.79/29.11.2013 și actualizat prin Hotărârea nr.60/30.09.2016, după cum urmează:

1. BLAJ Daniel, viceprimar comună - preşedinte; 

2. BAICA Marinela-Emilia, inspector asistentă socială Primărie-secretar;
3. prof.PĂIUȘAN Teodor-Gheorghe,director Liceu „Ioan Buteanu” Gurahonţ-membru;

4. dr.MATEI Vasilie, medic familie Gurahonţ-membru;

5. LUPEI Florin,asistent medical comunitar Primaria com.Gurahonţ-membru;
6. ag. MARIȘ Mădălin, şef Post Poliţie Gurahonţ-membru;
7. COȚOI Ioan, consilier local-membru;
8. CHIRA Neli-Anișoara, consilier local-membru;
9. MOȚ Aurelian-Iulian-preot Parohia Ortodoxă Gurahonț;
10. ROMÂN Ionuț-Daniel- pastor Biserica Baptistă Gurahonț;
11. ION Adrian-pastor Biserica Penticostală Gurahonț.

           Art.2. Secretariatul Consiliului Comunitar Consultativ pentru sprijinirea activității de asistență socială și protecția copilului în comuna Gurahonț este asigurat de către d-na BAICA Marinela-Emilia, inspector asistență socială.
           Art.3.
Se modifică Regulamentul de organizare și funcționare al Consiliului Comunitar Consultativ, aprobat prin anexa de la Hotărârea Consiliul local nr.79/29.11.2013, cu cel din anexa de la prezenta hotărâre.

Art.4.-Actualizarea componenţei Consiliului Consultativ se va face prin Dispoziţia Primarului în cazul în care membrii numiţi nu mai ocupă funcţiile în baza cărora au fost desemnaţi, respectiv s-au desființat aceste funcții prin reorganizări administrative, ori în cazul în care Primarul comunei consideră necesară implicarea şi a altor persoane din comunitatea locală, prin cooptarea acestora în Consiliu Consultativ. 

Art.5.-Cu ducerea la îndeplinire a prezentei hotărâri se încredinţează primarul comunei şi inspectorul din cadrul compartimentului de asistență socială care va comunica prezenta hotărâre cu membri consiliului consultativ şi cu structurile din cadrul DGASPC Arad.

            Art.6.-Prezenta hotărâre se comunică de secretarul general al comunei cu Instituţia Prefectului – Judeţul Arad și DGASPC Arad.
                INITIATOR,


       PRIMAR,

         prof. Ana-Lenuţa MOŢICA



      Avizat pentru legalitate,







              SECRETAR GENERAL AL COMUNEI,









     Cantemir-Marius DARĂU
Anexa 

                                                                   la Hotărârea  nr.___/___.2021

a Consiliului local al comunei Gurahonț
Regulament de organizare şi funcţionare al 

Consiliului Comunitar Consultativ al comunei Gurahonț
Art.1 DISPOZIŢII GENERALE

Consiliul Comunitar Consultativ numit în continuare Consiliul Comunitar Consultativ(CCC).

Este o structură consultativă fără personalitate juridică, care desfăşoară activităţi cu caracter social la nivel local pe bază de voluntariat.

Art.2 MISIUNEA

Identificarea nevoilor şi resurselor comunităţii locale şi implicarea în vederea soluţionării problemelor comunitare sau după caz formularea unor propuneri autorităţilor competente.

Art.3 SCOPUL

Creşterea calităţii vieţii comunitare.

Art.4 FUNCŢII

· Are funcţia de informare şi reprezentare a comunităţii;

· De administrare a resurselor comunitare;

· De colaborare cu autorităţile publice şi reprezentanţii societăţii civile;

· Au rol consultativ pentru instituţiile publice precum şi pentru membrii comunităţii;

· De intervenţie primară directă cât şi prin implicarea membrilor comunităţii;

Art.5 MOD DE ORGANIZARE ŞI FUNCŢIONARE

1. Se înfiinţează prin dispoziţia Primarului sau Hotărâre a Consiliului Local şi funcţionează conform prezentului regulament şi legislaţia în vigoare;

2. C.C.C. funcţionează cu un minim de 5 membri aleşi după următoarele criterii ( să facă parte din comunitate, să fie disponibil, cunoscut şi respectat, lideri informali) sau la propunerea membrilor comunităţii / sau a secretaruluigeneral al comunei ori primar;

3. Mandatul membrilor este de 2 ani şi poate fi menţinut sau modificat pe perioada mandatului sau la orice situaţie care impune aceasta.

Art.6.SFERA RELAŢIONALĂ ŞI RAPORTURILE ÎNTRE MEMBRII:
    Nu sunt raporturi de subordonare:
A. Între C.C.C. şi autorităţi:

· Nu sunt subordonate autorităţilor publice care le-au creat şi nu se substituie acestora;

· Primesc asistenţă tehnică din partea D.G.A.S.P.C.;

· Colaborează cu autorităţile publice;

· Face recomandări autorităţilor publice, care desfăşoară activităţi de asistenţă socială;
B. Colaborarea între C.C.C. şi comunitate:

· Deşi înfiinţat printr-un act de către autorităţile publice locale, măsurile adoptate de către C.C.C. nu sunt obligatorii pentru cetăţeni;

· În raport cu cetăţenii C.C.C. nu au prerogative de autoritate publică;

· Comunitatea oferă sprijin C.C.C. pentru identificarea şi soluţionarea problemelor.

Art.7 MOD DE FUNCŢIONARE

· Se întâlnește lunar şi ori de câte ori e nevoie;

· Convocarea membrilor, ordinea de zi şi monitorizarea activităţii se realizează de către un membru desemnat prin votul majorităţii pentru o perioadă de 3 luni;

· Analizează planul de acţiune, care va fi transmis Serviciului Public de Asistenţă Socială;

· Asigură implementarea planului de acţiune.

Art. 8. ATRIBUŢII


Stabilesc relaţii de intervenţie şi fac propuneri de rigoare.

Art. 9 DISPOZIŢII FINALE


Se aplică de la data aprobării de către Consiliul local.

Art.10. PRINCIPII

· Confidenţialitate;

· Nediscriminare;

· Respect faţă de cetăţean;

· Legalitate;

· Imparţialitate;

